wannaphong/clean_thaiwikipedia huggingface dataset:
# เจมส์ คุก
เจมส์ คุก (27 ตุลาคม ค.ศ. 1728 - 14 กุมภาพันธ์ ค.ศ. 1779) เป็นนักสำรวจและนักเดินเรือชาวบริเตนใหญ่ และยังเป็นนักทำแผนที่อีกด้วย เขาได้เดินทางไปยังมหาสมุทรแปซิฟิกสามครั้ง ซึ่งก็ได้ทำแผนที่แนวชายฝั่งไว้ส่วนใหญ่ กัปตัน เจมส์ คุก เป็นบุคคลหนึ่งที่ได้เข้ามาสำรวจประเทศออสเตรเลีย และยึดออสเตรเลียเป็นอาณานิคมของบริเตนใหญ่ เป็นผู้ค้นพบเกาะฮาวายนอกจากนี้เขายังเป็นผู้คนพบเกาะอีกหลายแห่ง เช่น เกาะนิวซิแลนด์ เป็นต้น เจมส์ คุก ถูกฆ่าตายระหว่างการต่อสู้กับชนพื้นเมืองฮาวาย ที่อ่าวเกียลาคีกัว เกาะฮาวายในปี ค.ศ. 1779Obeyesekere, Gananath (1997). The Apotheosis of Captain Cook: European Mythmaking in the Pacific. Princeton University Press. pp. 310–. ISBN 0-691-05752-4.

 ช่วงต้นของชีวิต 
เจมส์ คุกเกิดในตระกูลที่ต่ำต้อย ที่เมืองมาร์ตัน ในนอร์ท ยอร์คเชียร์ ที่ซึ่งขณะที่กลายเป็นเมืองมิดเดิลสโบร คุกเป็นหนึ่งในบุตรห้าคนของนายเจมส์ ซีเนียร์ และนางเกรซ ที่เป็นคนงานอพยพในฟาร์มของสกอตแลนด์ ในวัยเด็ก คุกได้ย้ายถิ่นฐานตามครอบครัวไปที่เมืองเกรท เอย์ตัน และได้รับการศึกษาในโรงเรียนท้องถิ่น โดยที่มีนายจ้างของบิดาเป็นผู้สนับสนุนเงินทุนการศึกษา เมื่ออายุได้ 13 ปีเขาจึงเริ่มทำงานกับบิดาที่ขณะนั้นเป็นผู้จัดการฟาร์ม

ในปีค.ศ. 1745 เมื่อเขามีอายุได้ 16 ปี คุกได้ออกจากบ้านไปเป็นคนงานฝึกหัดที่ร้านค้าของชำในฮาร์เบอร์แดชเชอร์ หมู่บ้านชาวประมงในสเตรทส์ ด้วยทำเลที่ตั้งของหมู่บ้าน นั่นเป็นที่แรกที่คุกได้รับรู้ถึงสภาพของท้องทะเล จากการมองออกมานอกหน้าต่างร้านค้า
# ท่าอากาศยาน
ท่าอากาศยาน  คือ สถานที่สำหรับจอดอากาศยาน เพื่อขนส่งผู้โดยสาร ขนส่งสินค้า ซ่อมแซม บำรุงรักษา และแวะพัก โดยท่าอากาศยาน แบ่งออกเป็น 2 ประเภทหลัก ๆ คือ ท่าอากาศยานพาณิชย์ และท่าอากาศยานทางการทหาร

 ข้อมูลพื้นฐาน 
ท่าอากาศยานขนาดเล็กส่วนใหญ่มักจะมีทางวิ่งเดียวสั้นกว่า 1,000 เมตร (3,300 ฟุต) ท่าอากาศยานขนาดใหญ่สำหรับสายการบินโดยทั่วไปมีทางวิ่งแบบลาดยาง 2,000 เมตร (6,600 ฟุต) หรือมากกว่า ท่าอากาศยานขนาดเล็กจำนวนมากมีสนามหญ้าหรือรันเวย์กรวดมากกว่ายางมะตอยหรือคอนกรีต ทั่วโลกมีท่าอากาศยานทั้งหมดราว 44,000 ท่าอากาศยาน
thumb|ท่าอากาศยานทั้งหมดต่าง ๆ ทั่วโลก

 การปฏิบัติงานของท่าอากาศยาน 
ท่าอากาศยานส่วนใหญ่จะมีบริษัทหรือหน่วยงานรัฐบาลหรือหน่วยงานทางการทหารเข้ามาทำงาน เช่น กองทัพอากาศ, บริษัท ท่าอากาศยานไทย จำกัด (มหาชน) (AOT),  Heathrow Airport Holdings ฯลฯ

 สิ่งก่อสร้างของท่าอากาศยาน 
บริเวณนอกพื้นที่ของท่าอากาศยานจะมีสิ่งก่อสร้างที่สำคัญ เช่น บริเวณลานจอดรถ สถานีขนส่งผู้โดยสาร สถานีรถไฟ และถนน ส่วนบริเวณของอากาศยานจะมีทางวิ่งเครื่องบิน ทางแท็กซี่ และมีบริเวณลานจอดอากาศยานติดอาคาร ลานจอดอากาศยานระยะยาว และหอบังคับการบิน บางท่าอากาศยานขนาดใหญ่จะมีโรงแรมเพื่อรองรับนักธุรกิจที่ต้องการเข้ามาพักเพื่อทำงานชั่วคราว
thumb|400px|ส่วนประกอบของท่าอากาศยานหลัก

 สินค้าในบริเวณท่าอากาศยาน 

 การบริการสำหรับผู้โดยสารชั้นพิเศษ (VIP) 

 รายชื่อท่าอากาศยานที่ใหญ่ที่สุดในโลก 
อันดับท่าอากาศยานเมืองหลักพื้นที่ (ตร.กม.)1 ท่าอากาศยานนานาชาติคิงฟาห์ดอัดดัมมาม776.00 ตร.กม.2 ท่าอากาศยานนานาชาติเดนเวอร์เดนเวอร์135.71 ตร.กม.3 ท่าอากาศยานนานาชาติดัลลาส-ฟอร์ตเวิร์ธแดลลัส69.63 ตร.กม.4 ท่าอากาศยานนานาชาติออร์แลนโดออร์แลนโด53.83 ตร.กม.5 ท่าอากาศยานนานาชาติวอชิงตันดัลเลสวอชิงตัน ดี.ซี.48.56 ตร.กม.6 ท่าอากาศยานจอร์จบุชอินเตอร์คอนติเนนตัลฮิวสตัน44.51 ตร.กม.7 ท่าอากาศยานนานาชาติซ่างไห่ผู่ตงเซี่ยงไฮ้39.88 ตร.กม.8 ท่าอากาศยานนานาชาติไคโรไคโร36.25 ตร.กม.9 ท่าอากาศยานสุวรรณภูมิกรุงเทพมหานคร32.40 ตร.กม.10 ท่าอากาศยานนานาชาติปารีส-ชาร์ล เดอ โกลปารีส32.37 ตร.กม.11 ท่าอากาศยานมาดริด-บาราฆัสมาดริด30.50 ตร.กม.12 ท่าอากาศยานนานาชาติโอแฮร์ชิคาโก29.13 ตร.กม.13 ท่าอากาศยานนานาชาติซอลต์เลกซิตีซอลต์เลกซิตี28.30 ตร.กม.14 ท่าอากาศยานอัมสเตอร์ดัมสคิปโฮลอัมสเตอร์ดัม27.87 ตร.กม.15  ท่าอากาศยานแฟรงก์เฟิร์ตแฟรงก์เฟิร์ต23.00 ตร.กม.

 ท่าอากาศยานหลัก 

 ทวีปยุโรป
   ลอนดอนฮีทโธรว์
  ปารีส-ชาร์ล เดอ โกล
  เบอร์ลินบรันเดินบวร์ค
  เลโอนาร์โด ดา วินชี-ฟีอูมีชีโน
  มาดริด-บาราฆัส
  โดโมเดโดโว
  ลิสบอน
  อัมสเตอร์ดัมสคิปโฮล
  บรัสเซลส์
  เวียนนา
  ซือริช
  วาคราฟฮาเวลปราก
  วอร์ซอชอแป็ง
  สตอกโฮล์ม-อาร์ลันดา
  เฮลซิงกิ
  เอเธนส์
   กลาสโกว์
   คาร์ดิฟฟ์
   เบลฟาสต์

 ทวีปเอเชีย
  โตเกียว
  อินช็อน
  ปักกิ่งต้าซิง
  อินทิรา คานธี
  อิสตันบูล
  เบนกูเรียน
  แบกแดด
  เตหะรานอิมามโคมัยนี
  คิงคาลิด
  สุวรรณภูมิ
  เตินเซินเญิ้ต
  นินอย อากีโน
  ไต้หวันเถา-ยฺเหวียน
  ฮ่องกง
  มาเก๊า
  ชางงีสิงคโปร์
  ฮาหมัด

 ทวีปอเมริกาเหนือ
  จอห์น เอฟ. เคนเนดี
  เม็กซิโกซิตี
  โทรอนโตเพียร์สัน
  โจเซ่มาติ
  ฮวนซานตามาเรีย

 ทวีปอเมริกาใต้
  กัวรูลลูส
  มินิสโตรปิสตารินี
  ฮอร์เกซาเวซ
  อาร์ทูโร เมอริโน เบนีเตซ

 ทวีปแอฟริกา
  ไคโร
  โออาร์ แทมโบ
  โจโมเคนยัตตา
  ฮาราเร

 ทวีปโอเชียเนีย
  คิงส์ฟอร์ดสมิธ
  ออกแลนด์
  แจ็คสันส์
  นาดี
# เชียงราย (แก้ความกำกวม)
เชียงราย อาจหมายถึง
จังหวัดเชียงราย
อำเภอเมืองเชียงราย
เทศบาลนครเชียงราย
# แม่ฮ่องสอน (แก้ความกำกวม)
แม่ฮ่องสอน เป็นชื่อสถานที่ทางภาคเหนือ อาจหมายถึง

 จังหวัดแม่ฮ่องสอน
 อำเภอเมืองแม่ฮ่องสอน
 เทศบาลเมืองแม่ฮ่องสอน
 สนามบินแม่ฮ่องสอน
# อุตรดิตถ์ (แก้ความกำกวม)
อุตรดิตถ์ อาจหมายถึง :รายชื่อประชากร
 จังหวัดอุตรดิตถ์
 อำเภอเมืองอุตรดิตถ์
 เทศบาลเมืองอุตรดิตถ์
 สถานีรถไฟอุตรดิตถ์
 โรงเรียนอุตรดิตถ์
# แพร่ (แก้ความกำกวม)
แพร่ สามารถหมายถึง

 สถานที่ 
 จังหวัดแพร่
 อำเภอเมืองแพร่
 เทศบาลเมืองแพร่

 วิทยาศาสตร์ 
 การแพร่ การกระจายตัวของโมเลกุลของสสารจากจุดที่มีความเข้มข้นสูงกว่า ไปยังจุดที่มีความเข้มข้นต่ำกว่าด้วยการเคลื่อนที่เชิงสุ่มของโมเลกุล
# ลำปาง (แก้ความกำกวม)
ลำปาง สามารถหมายถึง
 จังหวัดลำปาง
 อำเภอเมืองลำปาง
 เทศบาลนครลำปาง
 สโมสรฟุตบอลลำปาง
 สถานีรถไฟนครลำปาง
# ลำพูน (แก้ความกำกวม)
ลำพูน สามารถหมายถึง
 จังหวัดลำพูน
 อำเภอเมืองลำพูน
 เทศบาลเมืองลำพูน
 สถานีรถไฟลำพูน
 อำเภอลำพูน จังหวัดสุราษฎร์ธานี ปัจจุบันเปลี่ยนชื่อเป็นอำเภอบ้านนาสาร
 ตำบลลำพูน อำเภอบ้านนาสาร จังหวัดสุราษฎร์ธานี
 คลองลำพูน
# ตาก (แก้ความกำกวม)
จังหวัดตาก
 อำเภอเมืองตาก
 เทศบาลเมืองตาก
 พระเจ้าตาก หมายถึง สมเด็จพระเจ้ากรุงธนบุรี
 การตากแห้ง การทำให้แห้งโดยการผึ่งแดด เช่น  กล้วยตาก
# น่าน (แก้ความกำกวม)
น่าน อาจหมายถึง

 นครรัฐน่าน
 จังหวัดน่าน
 อำเภอเมืองน่าน
 เทศบาลเมืองน่าน
 แม่น้ำน่าน

 เกี่ยวข้อง 
 nan
 นาน
# พิษณุโลก (แก้ความกำกวม)
พิษณุโลก มาจากคำว่า วิษณุโลก (โลกของพระวิษณุ อันหมายถึงวิมานของพระวิษณุ) อาจหมายถึง

จังหวัดพิษณุโลก (เคยปรากฏในชื่อเมืองชัยนาท และ สองแคว)
อำเภอเมืองพิษณุโลก
เทศบาลนครพิษณุโลก
สโมสรฟุตบอลพิษณุโลก
 สถานีรถไฟพิษณุโลก
ถนนพิษณุโลก
 บ้านพิษณุโลก
มณฑลพิษณุโลก
กรมหลวงพิษณุโลกประชานาถ - พระราชโอรสในรัชกาลที่ 5
# อุทัยธานี (แก้ความกำกวม)
อุทัยธานี อาจหมายถึง

 จังหวัดอุทัยธานี
 อำเภอเมืองอุทัยธานี
 เทศบาลเมืองอุทัยธานี
# เพชรบูรณ์ (แก้ความกำกวม)
เพชรบูรณ์ อาจหมายถึง
 จังหวัดเพชรบูรณ์
 อำเภอเมืองเพชรบูรณ์
 เทศบาลเมืองเพชรบูรณ์
 เทือกเขาเพชรบูรณ์
 มณฑลเพชรบูรณ์
 โรงเรียนสวนกุหลาบวิทยาลัย เพชรบูรณ์
 โรงเรียนเพชรพิทยาคม โรงเรียนประจำจังหวัดเพชรบูรณ์
 วังเพ็ชรบูรณ์ วังในอดีต ปัจจุบันเป็นที่ตั้งของเซ็นทรัลเวิลด์
# นครสวรรค์ (แก้ความกำกวม)
นครสวรรค์ สามารถหมายถึง
 จังหวัดนครสวรรค์
 อำเภอเมืองนครสวรรค์
 เทศบาลนครนครสวรรค์
 ถนนนครสวรรค์
 กรมพระนครสวรรค์วรพินิต - พระราชโอรสในรัชกาลที่ 5
 สถานีรถไฟนครสวรรค์
# กำแพงเพชร (แก้ความกำกวม)
กำแพงเพชร อาจหมายถึง

 หน่วยการปกครอง 
 จังหวัดกำแพงเพชร 
 จังหวัดกำแพงเพชร
 อำเภอเมืองกำแพงเพชร
 เทศบาลเมืองกำแพงเพชร อำเภอเมืองกำแพงเพชร จังหวัดกำแพงเพชร

 จังหวัดสงขลา 
 ตำบลกำแพงเพชร อำเภอรัตภูมิ จังหวัดสงขลา
 เทศบาลเมืองกำแพงเพชร อำเภอรัตภูมิ จังหวัดสงขลา
 เทศบาลตำบลกำแพงเพชร อำเภอรัตภูมิ จังหวัดสงขลา

 ถนน 
 กรุงเทพมหานคร 
 ถนนกำแพงเพชร
 ถนนกำแพงเพชร 1
 ถนนกำแพงเพชร 2
 ถนนกำแพงเพชร 3
 ถนนกำแพงเพชร 4 (บริเวณจตุจัตร)
 ถนนกำแพงเพชร 5 (เลียบทางรถไฟขนานกับถนนสวรรคโลก)
 ถนนกำแพงเพชร 6 (เลียบทางรถไฟขนานกับถนนวิภาวดีรังสิต)
 ถนนกำแพงเพชร 7 (เลียบทางรถไฟขนานกับถนนเพชรบุรีตัดใหม่)

 ความหมายอื่น 
 สถานีกำแพงเพชร - สถานีรถไฟฟ้าใต้ดินในเส้นทางรถไฟฟ้ามหานคร สายเฉลิมรัชมงคล
 อุทยานประวัติศาสตร์กำแพงเพชร
 สโมสรฟุตบอลจังหวัดกำแพงเพชร
 กรมพระกำแพงเพ็ชรอัครโยธิน - พระราชโอรสในรัชกาลที่ 5
# พ.ศ. 2427
พุทธศักราช 2427 (นับแบบใหม่) ตรงกับปีคริสต์ศักราช 1884 เป็นปีอธิกสุรทินที่วันแรกเป็นวันอังคาร ตามปฏิทินเกรกอเรียน

 ปีวอก ฉศก จุลศักราช 1246 (วันที่ 13 เมษายน เป็นวันเถลิงศก)

 ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
กรมพระราชวังบวรสถานมงคล: กรมพระราชวังบวรวิไชยชาญ
เจ้าประเทศราช:
เจ้าผู้ครองนครเชียงใหม่: พระเจ้าอินทวิชยานนท์
เจ้าผู้ครองนครลำพูน: เจ้าดาราดิเรกรัตนไพโรจน์
เจ้าผู้ครองนครลำปาง: เจ้าพรหมาภิพงษธาดา
เจ้าผู้ครองนครน่าน: เจ้าอนันตวรฤทธิเดช
เจ้าผู้ครองนครแพร่: พระยาพิมพิสารราชา

 เหตุการณ์ 
 1 กุมภาพันธ์ - พจนานุกรมออกซ์ฟอร์ดตีพิมพ์เป็นครั้งแรก
 1 พฤษภาคม - วันแรงงาน: ผู้ใช้แรงงานในสหรัฐเรียกร้องให้มีชั่วโมงทำงานนาน 8 ชั่วโมง
 5 กรกฎาคม - ประเทศเยอรมนีเข้ายึดครองแคเมอรูน
 28 กันยายน - สนามแอนฟิลด์เปิดใช้งานเป็นครั้งแรก

 วันเกิด 
 16 เมษายน - สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร (สิ้นพระชนม์ 15 กุมภาพันธ์ พ.ศ. 2482)
 20 เมษายน - เจ้าหญิงเบียทริซแห่งซัคเซิน-โคบวร์คและโกทา (สิ้นพระชนม์ 13 กรกฎาคม พ.ศ. 2509)
 3 พฤษภาคม - พระเจ้าบรมวงศ์เธอ กรมหมื่นสรรควิไสยนรบดี (สิ้นพระชนม์ 12 มกราคม พ.ศ. 2456)
 5 พฤษภาคม - พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา (สิ้นพระชนม์ 31 สิงหาคม พ.ศ. 2432)
 15 กรกฎาคม - พระยามโนปกรณ์นิติธาดา นายกรัฐมนตรี (ถึงแก่อสัญกรรม พ.ศ. 2491)
 19 กรกฎาคม - เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา (สิ้นพระชนม์ 6 มีนาคม พ.ศ. 2497)
 27 กรกฎาคม - พระราชวรวงศ์เธอ พระองค์เจ้ากมุทมาลี (สิ้นพระชนม์ 27 พฤศจิกายน พ.ศ. 2454)
 29 กรกฎาคม - พระเจ้าบรมวงศ์เธอ กรมหมื่นไชยาศรีสุริโยภาส (สิ้นพระชนม์ 2 พฤษภาคม พ.ศ. 2462)
 28 สิงหาคม - พระเจ้าบรมวงศ์เธอ พระองค์เจ้าเยาวภาพงศ์สนิท (สิ้นพระชนม์ 13 มิถุนายน พ.ศ. 2477)
 3 ตุลาคม - พระราชวรวงศ์เธอ พระองค์เจ้าศรีสุดสวาดิ (สิ้นพระชนม์ 9 ตุลาคม พ.ศ. 2489)
10 ตุลาคม - พระมงคลเทพมุนี (สด จนฺทสโร) อดีตเจ้าอาวาสวัดปากน้ำภาษีเจริญ ผู้ค้นพบวิชชาธรรมกาย (มรณภาพ 3 กุมภาพันธ์ พ.ศ. 2502)
23 ตุลาคม - พระวรวงศ์เธอ พระองค์เจ้าทศศิริวงศ์ (สิ้นพระชนม์ 20 มีนาคม พ.ศ. 2493)

 วันถึงแก่กรรม 
 6 มกราคม - เกรกอร์ เม็นเดิล นักพันธุศาสตร์ชาวออสเตรีย (เกิด พ.ศ. 2365)
 28 มีนาคม - เจ้าชายลีโอโพลด์ ดยุกแห่งออลบานี (ประสูติ 7 เมษายน พ.ศ. 2396)
# พ.ศ. 2429
พุทธศักราช 2429 (นับแบบใหม่) ตรงกับปีคริสต์ศักราช 1886 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน

 ปีจอ อัฐศก จุลศักราช 1248 (วันที่ 14 เมษายน เป็นวันเถลิงศก)

 ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
 เจ้าประเทศราช:
 เจ้าผู้ครองนครเชียงใหม่: พระเจ้าอินทวิชยานนท์
 เจ้าผู้ครองนครลำพูน: เจ้าดาราดิเรกรัตนไพโรจน์
 เจ้าผู้ครองนครลำปาง: เจ้าพรหมาภิพงษธาดา
 เจ้าผู้ครองนครน่าน: เจ้าอนันตวรฤทธิเดช
 เหตุการณ์ 
 8 พฤษภาคม - เครื่องดื่มที่ต่อมาใช้ชื่อว่า โคคา-โคล่า ออกจำหน่ายเป็นครั้งแรก
thumb|140px|right| อนุสาวรีย์เทพีเสรีภาพ
 28 ตุลาคม - อนุสาวรีย์เทพีเสรีภาพ ได้มอบแก่สหรัฐอเมริกาอย่างเป็นทางการ
 11 ธันวาคม -  สโมสรฟุตบอลอาร์เซนอล ได้มีการแข่งขันแรกของทีมคือเกมที่สามารถเก็บชัยชนะเหนือทีมอีสเทิร์น วันเดอเรอร์ส 6-0
 ไม่ทราบวัน 
 ค้นพบ ธาตุฟลูออรีน, เจอร์เมเนียม และ ดิสพรอสเซียม
 สมเด็จเจ้าฟ้ามหาวชิรุณหิศ ได้รับการสถาปนาขึ้นเป็น สมเด็จพระบรมโอรสาธิราช สยามมกุฎราชกุมาร พระองค์แรกของประเทศไทย

 วันเกิด 
 6 มกราคม - พระราชรัตนโมลี (เส้ง ติสสโร)
11 มกราคม - ท้าววนิดาพิจาริณี (บาง สนิทวงศ์ ณ อยุธยา) (ถึงแก่อนิจกรรม 2 มีนาคม พ.ศ. 2513)
17 มีนาคม - เจ้าหญิงแพทริเซียแห่งคอนน็อต (สิ้นพระชนม์ 12 มกราคม พ.ศ. 2517)
17 พฤษภาคม - พระเจ้าอัลฟอนโซที่ 13 แห่งสเปน (สวรรคต 28 กุมภาพันธ์ พ.ศ. 2484)
 4 มิถุนายน - หม่อมเจ้าทองฑีฆายุ ทองใหญ่ พระบิดาใน หม่อมราชวงศ์พักตร์พริ้ง ทองใหญ่ (สิ้นชีพิตักษัย 1 กรกฎาคม พ.ศ. 2485)
 3 สิงหาคม - หม่อมเจ้าจงจิตรถนอม ดิศกุล (สิ้นชีพิตักษัย 23 กันยายน พ.ศ. 2521)
 30 พฤศจิกายน -  พระครูประสาธน์ขันธคุณ (หลวงปู่มุม อินทปญโญ) (มรณภาพ 9 กันยายน พ.ศ. 2522)
 4 ธันวาคม - สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี (สิ้นพระชนม์ 29 มกราคม พ.ศ. 2479)
 19 ธันวาคม - พระยาภะรตราชา (หม่อมหลวงทศทิศ อิศรเสนา) (ถึงแก่อนิจกรรม 28 ธันวาคม พ.ศ. 2518)

 วันถึงแก่กรรม 
 1 กันยายน - สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ พระราชโอรสในพระบาทสมเด็จพระพุทธเลิศหล้านภาลัย (ประสูติ 24 เมษายน พ.ศ. 2362)
17 พฤศจิกายน - พระเจ้าบรมวงศ์เธอ พระองค์เจ้าประไพพรรณพิลาส (ประสูติ 13 สิงหาคม พ.ศ. 2428)
# พ.ศ. 2431
พุทธศักราช 2431 (นับแบบใหม่) ตรงกับปีคริสต์ศักราช 1888 เป็นปีอธิกสุรทินที่วันแรกเป็นวันอาทิตย์ ตามปฏิทินเกรกอเรียน

 ปีชวด สัมฤทธิศก จุลศักราช 1250 (วันที่ 13 เมษายน เป็นวันเถลิงศก)

 ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
 เจ้าประเทศราช:
 เจ้าผู้ครองนครเชียงใหม่: พระเจ้าอินทวิชยานนท์
 เจ้าผู้ครองนครลำปาง: เจ้าพรหมาภิพงษธาดา
 เหตุการณ์ 
 26 เมษายน - โรงพยาบาลศิริราชเปิดให้บริการวันแรก
 31 สิงหาคม – แจ็กเดอะริปเพอร์ กระทำฆาตกรรมเหยื่อสาวคนแรก
 22 ธันวาคม- ไทยเสียเมืองสิบสองจุไทและหัวพันห้าทั้งหกให้กับฝรั่งเศส ตรงกับสมัยของพระบาทสมเด็จพระจุลจอมเกล้าเจ้าอยู่หัว(รัชกาลที่ ๕)

 วันเกิด 
 ไมระบุ - พระครูสุวรรณวุฒาจารย์ (มุ่ย พฺทฺธรักฺขิโต) (มรณภาพ 15 มกราคม พ.ศ. 2517)
 ไม่ระบุ - หลวงปู่บัว สิริปุณฺโณ (มรณภาพ พ.ศ. 2518)
 5 เมษายน - พระยาศรยุทธเสนี (กระแส ประวาหะนาวิน) อดีตประธานสภาไทย และอดีตประธานสภาผู้แทนราษฎรไทย (เสียชีวิต 11 มิถุนายน พ.ศ. 2505)
 3 มิถุนายน - ทอม บราวน์ นักดนตรีแจ๊ส ชาวอเมริกัน (เสียชีวิต ค.ศ. 1958)
 19 กรกฎาคม - สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี (สิ้นพระชนม์ 28 พฤษภาคม พ.ศ. 2441)
 23 กรกฎาคม - พระเจ้าบรมวงศ์เธอ พระองค์เจ้าเขจรจิรประดิษฐ (สิ้นพระชนม์ 7 ตุลาคม พ.ศ. 2431)
 1 สิงหาคม - หม่อมเจ้าวรรณวิไลย เพ็ญพัฒน์ (สิ้นชีพิตักษัย 20 ธันวาคม พ.ศ. 2476)
 5 กันยายน - ราธกฤษณัน ประธานาธิบดีคนที่ 2 ของอินเดีย (เสียชีวิต พ.ศ. 2518)
 13 กันยายน - พระเจ้าบรมวงศ์เธอ พระองค์เจ้าสมัยวุฒิวโรดม (สิ้นพระชนม์ 9 ธันวาคม พ.ศ. 2432)
 21 ตุลาคม - พระเจ้าบรมวงศ์เธอ พระองค์เจ้าอิศริยาภรณ์ (สิ้นพระชนม์ 21 กันยายน พ.ศ. 2435)
 9 ธันวาคม - หม่อมเจ้าพร้อมเพราพรรณ วุฒิชัย (สิ้นชีพิตักษัย 4 กันยายน พ.ศ. 2467)
 14 ธันวาคม - พระยาอนุมานราชธน (ยง เสฐียรโกเศศ) นักปราชญ์และนักการศึกษาคนสำคัญของไทย (เสียชีวิต พ.ศ. 2512)

 วันถึงแก่กรรม 
 9 มีนาคม - จักรพรรดิวิลเฮ็ล์มที่ 1 แห่งเยอรมนี (พระราชสมภพ 22 มีนาคม พ.ศ. 2340)
 15 มิถุนายน - จักรพรรดิฟรีดริชที่ 3 แห่งเยอรมนี (พระราชสมภพ 18 ตุลาคม พ.ศ. 2374)
 7 ตุลาคม - พระเจ้าบรมวงศ์เธอ พระองค์เจ้าเขจรจิรประดิษฐ (ประสูติ 23 กรกฎาคม พ.ศ. 2431)
 3 ธันวาคม - คาร์ล ไซส์ ช่างฝนเลนส์ชาวเยอรมัน (เกิด พ.ศ. 2359)
# อุดรธานี (แก้ความกำกวม)
อุดรธานี สามารถหมายถึง
 จังหวัดอุดรธานี
 อำเภอเมืองอุดรธานี
 เทศบาลนครอุดรธานี
 สังฆมณฑลอุดรธานี
 มณฑลอุดรธานี
 สโมสรฟุตบอลอุดรธานี
 สถานีรถไฟอุดรธานี
# ร้อยเอ็ด (แก้ความกำกวม)
ร้อยเอ็ด อาจจะหมายถึง
 จังหวัดร้อยเอ็ด
 อำเภอเมืองร้อยเอ็ด
 เทศบาลเมืองร้อยเอ็ด
 มณฑลร้อยเอ็ด
 จำนวน 101
# มหาวิทยาลัยราชภัฏเพชรบูรณ์
มหาวิทยาลัยราชภัฏเพชรบูรณ์  เป็นมหาวิทยาลัยของรัฐในกลุ่มมหาวิทยาลัยราชภัฏ ตั้งอยู่ในจังหวัดเพชรบูรณ์

 ประวัติ 
เมื่อปี พ.ศ. 2514 จำรูญ ปิยัมปุตระ ผู้ว่าราชการจังหวัดเพชรบูรณ์ ร่วมกับพ่อค้าประชาชน และสมาชิกผู้แทนราษฏรจังหวัดเพชรบูรณ์ ได้ทำหนังสือถึงรัฐมนตรีว่าการกระทรวงศึกษาธิการขอจัดตั้งวิทยาลัยครูขึ้นกระทรวงศึกษาธิการพิจารณาแล้วอนุมัติให้สร้างวิทยาลัยครูขึ้นที่จังหวัด เพชรบูรณ์โดยประกาศตั้งเมื่อวันที่ 29 กันยายน พ.ศ. 2516 และได้แต่งตั้งให้ น้อย สีป้อ อาจารย์เอก วิทยาลัยครูพิบูลสงคราม พิษณุโลก มารักษาการในตำแหน่งอาจารย์ใหญ่ วิทยาลัยครูเพชรบูรณ์ ตั้งแต่วันที่ 1 ตุลาคม พ.ศ. 2516 และได้รับนักศึกษารุ่นแรกในปีการศึกษา พ.ศ. 2519 โดยรับผิดชอบการศึกษาในเขตจังหวัดเพชรบูรณ์และจังหวัดพิจิตร 

 สัญลักษณ์ 
สัญลักษณ์ประจำมหาวิทยาลัยราชภัฏ
 สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทานนาม “สถาบันราชภัฏ” 
 สีเขียว แทนค่าแหล่งที่ตั้งของสถาบันฯ 36 แห่งในแหล่งธรรมชาติและสิ่งแวดล้อมที่สวยงาม 
 สีทอง แทนค่าความเจริญรุ่งเรืองทางภูมิปัญญา 
 สีส้ม แทนค่าความรุ่งเรืองทางศิลปวัฒนธรรมท้องถิ่น ที่ก้าวไกลใน 36 สถาบัน 
 สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

สีประจำมหาวิทยาลัย
 สีประจำสถาบัน สีม่วง

 หน่วยงานในสังกัด 
 คณะวิชา 
 คณะครุศาสตร์
 คณะมนุษยศาสตร์และสังคมศาสตร์
 คณะวิทยาการจัดการ
 คณะวิทยาศาสตร์และเทคโนโลยี
 คณะเทคโนโลยีการเกษตรและเทคโนโลยีอุตสาหกรรม
 คณะพยาบาลศาสตร์
 คณะนิติศาสตร์และรัฐศาสตร์ (โครงการจัดตั้ง)
 คณะสาธารณสุขศาสตร์ (โครงการจัดตั้ง)
 หน่วยงานสนับสนุน 
 สำนักงานอธิการบดี
 สำนักส่งเสริมวิชาการและงานทะเบียน
 บัณฑิตวิทยาลัย
 สำนักวิทยบริการและเทคโนโลยีสารสนเทศ
 สำนักศิลปะและวัฒนธรรม
 สถาบันวิจัยและพัฒนา
 สถาบันภาษา
 อ้างอิง
# เซิร์ฟเวอร์
เซิร์ฟเวอร์  หรือ เครื่องบริการศัพท์บัญญัติราชบัณฑิตยสถาน . สืบค้นคำว่า server. หรือ เครื่องแม่ข่ายโดยแท้จริงแล้ว แม่ข่าย ตรงกับคำว่า host แต่ในทางปฏิบัติ เซิร์ฟเวอร์ก็ทำหน้าที่เป็นแม่ข่ายด้วย จึงสามารถเรียกแทนกันได้ คือ เครื่องหรือโปรแกรมคอมพิวเตอร์ซึ่งทำงานให้บริการ ในระบบเครือข่ายแก่ลูกข่าย (ซึ่งให้บริการผู้ใช้อีกทีหนึ่ง) เครื่องคอมพิวเตอร์ที่ทำหน้าที่เป็นเซิร์ฟเวอร์นี้ควรจะมีประสิทธิภาพสูง มีความเสถียร สามารถให้บริการแก่ผู้ใช้ได้เป็นจำนวนมาก ภายในเซิร์ฟเวอร์ให้บริการได้ด้วยโปรแกรมบริการ ซึ่งทำงานอยู่บนระบบปฏิบัติการอีกชั้นหนึ่ง

ตัวอย่างเซิร์ฟเวอร์ได้แก่
 เว็บเซิร์ฟเวอร์
 เมลเซิร์ฟเวอร์
 เนมเซิร์ฟเวอร์
 โดเมนเนมเซิร์ฟเวอร์ (DNS)
 นิวส์เซิร์ฟเวอร์
 วิดีโอสตรีมมิ่งเซิร์ฟเวอร์
 ไฟล์เซิร์ฟเวอร์
 ไทม์เซิร์ฟเวอร์
# กี่
กี่ หรือ หูก เป็นเครื่องมือสำหรับทอผ้า มีหลายขนาดและชนิด แต่มีหลักการพื้นฐานอย่างเดียวกัน คือ การขัดประสานระหว่างด้ายเส้นพุ่ง และด้ายเส้นยืน จนแน่นเป็นเนื้อผ้า คล้ายกับการจักสาน แต่มีความละเอียดสูงกว่า เนื่องจากเส้นด้ายมีขนาดที่เล็ก และละเอียดกว่า

เดิมนั้นกี่ทอผ้าเป็นอุปกรณ์ที่ต้องใช้แรงงาน แต่หลังจากการปฏิวัติอุตสาหกรรม ได้เกิดเครื่องจักร สำหรับทอผ้า ซึ่งไม่ได้เรียกว่า "กี่" แต่ก็อนุโลมเรียกชื่อนี้ได้ด้วยมีคุณลักษณะพื้นฐานอย่างเดียวกัน

กี่มีด้วยกันหลายชนิด แต่ละชนิดมีวิธีการทอที่แตกต่างกัน และให้ลายผ้าที่แตกต่างกันด้วย
# เอ็มทีเอ
ตัวแทนถ่ายโอนข้อความ หรือ ตัวแทนถ่ายโอนไปรษณีย์ หรือ เอ็มทีเอ  หรือ ตัวถ่ายทอดไปรษณีย์  คือ เซิร์ฟเวอร์ซึ่งให้บริการรับส่งอีเมล ตัวอย่างโปรแกรมบริการอีเมล เช่น Sendmail, qmail, Microsoft Exchange

 กลไกการทำงาน 
 การส่งอีเมล  เมื่อผู้ใช้เขียนอีเมลโดยใช้โปรแกรมรับส่งอีเมล เช่น Microsoft Outlook, Eudora หรือผ่านเว็บเมล เมื่อกดส่งอีเมล ไคลเอนท์จะติดต่อกับเครื่องเซิร์ฟเวอร์ โดยใช้โพรโทคอล SMTP (Simple Mail Transport Protocol) อีเมลจะถูกส่งมาเก็บยังเครื่องเมลเซิร์ฟเวอร์ จัดเก็บลงในคิว เพื่อรอการจัดส่งต่อไป การทำงานนี้อาจจะเรียกอีกอย่างว่า การเมล

 การแลกเปลี่ยนอีเมลระหว่างเอ็มทีเอ  อีเมลที่ผู้ใช้ส่งมายังเซิร์ฟเวอร์ จะถูกจัดการโดยโปรแกรมแลกเปลี่ยนอีเมล (MTA: Mail Transport Agent) โดยอ่านที่อยู่อีเมลปลายทาง และนำโดเมนปลายทางไปตรวจสอบกับเนมเซิร์ฟเวอร์ (Name Server) เพื่อหาว่าเมลเซิร์ฟเวอร์ใดเป็นเมลเซิร์ฟเวอร์ที่ให้บริการโดเมนปลายทาง จากนั้นจะติดต่อไปยังเครื่องเมลเซิร์ฟเวอร์นั้น  และส่งเมลไปยังเมลเซิร์ฟเวอร์ปลายทางโดยใช้โพรโทคอล SMTP เพื่อรอให้ผู้ใช้ปลายทางมารับเอาอีเมลฉบับนี้ไป

 การรับอีเมล  ผู้ใช้ปลายทางสามารถรับอีเมลได้โดยผ่านโปรแกรมรับส่งอีเมล หรือเว็บเมล โดยโปรแกรมจะติดต่อมายังเครื่องเมลเซิร์ฟเวอร์ แล้วส่งชื่อผู้ใช้และรหัสผ่าน เมื่อเมลเซิร์ฟเวอร์ตรวจสอบว่า ชื่อผู้ใช้และรหัสผ่านถูกต้อง ก็จะอนุญาตให้ผู้ใช้คนนั้นรับอีเมลได้ โพรโทคอลที่ใช้ในการรับอีเมลนี้ เช่น POP3 หรือ IMAP4
# พ.ศ. 2432
พุทธศักราช 2432 (นับแบบใหม่) ตรงกับปีคริสต์ศักราช 1889 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน

 ปีฉลู เอกศก จุลศักราช 1251 (วันที่ 14 เมษายน เป็นวันเถลิงศก)

 ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
 เจ้าประเทศราช:
 เจ้าผู้ครองนครเชียงใหม่: พระเจ้าอินทวิชยานนท์
 เจ้าผู้ครองนครน่าน: เจ้าอนันตวรฤทธิเดช
 เหตุการณ์ 
 1 เมษายน - เลิกการนับปีแบบใช้จุลศักราช ใช้การนับปีแบบรัตนโกสินทรศกปีนี้เป็นปีแรก (ร.ศ. 108) และเปลี่ยนวันขึ้นปีใหม่เป็น 1 เมษายน แทนวันขึ้น 1 ค่ำ เดือน 5
 15 เมษายน- ฝรั่งเศสเรียกร้องดินแดนฝั่งซ้ายแม่น้ำโขงในนามรัฐบาลเวียดนาม
 26 พฤษภาคม – เริ่มเปิดให้บริการลิฟต์ที่หอคอยไอเฟลแก่สาธารณะ
 31 พฤษภาคม – อุทกภัยที่จอห์นส์ทาวน์: อุทกภัยคร่าชีวิตประชาชนกว่า 2,200 คนในเมืองจอห์นส์ทาวน์ รัฐเพนซิลเวเนีย สหรัฐ
 3 มิถุนายน – สหรัฐก่อสร้างสายส่งไฟฟ้าระยะไกลสายแรกระหว่างน้ำตกวิลแลมเมตต์ กับย่านกลางเมืองพอร์ตแลนด์ รัฐออริกอน
 6 กรกฎาคม - ฝรั่งเศสประกาศให้วันที่ 4 กรกฎาคมเป็นวันชาติ
 8 กรกฎาคม – หนังสือพิมพ์ วอลล์สตรีทเจอร์นัล ฉบับแรก ออกวางจำหน่าย
 16 กันยายน - เริ่มใช้ไฟฟ้าเป็นครั้งแรกในสยาม
 31 มีนาคม – หอไอเฟล ในกรุงปารีส เปิดอย่างเป็นทางการ
 วันเกิด 
 16 เมษายน - ชาร์ลี แชปลิน นักแสดงชาวสหราชอาณาจักร (เสียชีวิต 25 ธันวาคม พ.ศ. 2520)
 20 เมษายน - อดอล์ฟ ฮิตเลอร์ ผู้นำเยอรมนีในช่วงสงครามโลกครั้งที่สอง (เสียชีวิต พ.ศ. 2488)
 21 เมษายน - พระเจ้าบรมวงศ์เธอ พระองค์เจ้าอาทรทิพยนิภา (สิ้นพระชนม์ 23 มีนาคม พ.ศ. 2501)
 12 พฤษภาคม
 ออตโต แฟรงค์ นักเขียนชาวเยอรมัน บิดาของ แอนน์ แฟรงค์ (เสียชีวิต พ.ศ. 2523)
 สมเด็จพระเชษฐาธิราช เจ้าฟ้าอัษฎางค์เดชาวุธ กรมหลวงนครราชสีมา (ทิวงคต 9 กุมภาพันธ์ พ.ศ. 2468)
 27 พฤษภาคม - สมเด็จพระอริยวงศาคตญาณ (ปลด กิตฺติโสภโณ) (สิ้นพระชนม์ 17 มิถุนายน พ.ศ. 2505)
 22 กรกฎาคม - หม่อมราชวงศ์เทวาธิราช ป. มาลากุล (ถึงแก่อนิจกรรม 22 กุมภาพันธ์ พ.ศ. 2510)
 22 กันยายน - หลวงพ่อแดง ธมฺมโชโต (มรณภาพ 1 มกราคม พ.ศ. 2522)
 2 ตุลาคม - พระเจ้าบรมวงศ์เธอ พระองค์เจ้าวิมลนาคนพีสี (สิ้นพระชนม์ 21 กุมภาพันธ์ พ.ศ. 2435)
 31 ตุลาคม - พระเจ้าบรมวงศ์เธอ พระองค์เจ้าอัพภันตรีปชา (สิ้นพระชนม์ 
 พ.ศ. 2478)
 14 พฤศจิกายน - ชวาหระลาล เนห์รู อดีตนายกรัฐมนตรีอินเดีย (อสัญกรรม 27 พฤษภาคม พ.ศ. 2507)
 15 พฤศจิกายน - พระเจ้ามานูแวลที่ 2 แห่งโปรตุเกส พระมหากษัตริย์พระองค์สุดท้ายแห่งประเทศโปรตุเกส (สวรรคต 2 กรกฎาคม พ.ศ. 2475)
 20 พฤศจิกายน - เอ็ดวิน ฮับเบิล นักดาราศาสตร์ชาวอเมริกัน (เสียชีวิต 28 กันยายน พ.ศ. 2496)

 วันถึงแก่กรรม 

 9 ธันวาคม - พระเจ้าบรมวงศ์เธอ พระองค์เจ้าสมัยวุฒิวโรดม (ประสูติ 13 กันยายน พ.ศ. 2431)
# พ.ศ. 2433
พุทธศักราช 2433 (นับแบบใหม่) ตรงกับปีคริสต์ศักราช 1890 เป็นปีปกติสุรทินที่วันแรกเป็นวันพุธ ตามปฏิทินเกรกอเรียน

 ปีขาล โทศก จุลศักราช 1252 (วันที่ 14 เมษายน เป็นวันเถลิงศก)

 ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
 เจ้าประเทศราช:
 เจ้าผู้ครองนครเชียงใหม่: พระเจ้าอินทวิชยานนท์
 เจ้าผู้ครองนครน่าน: เจ้าอนันตวรฤทธิเดช

 เหตุการณ์ 
 1 กรกฎาคม – แคนาดาและเบอร์มิวดาติดต่อกันได้ผ่านทางโทรเลข
 23 พฤศจิกายน - เจ้าฟ้าหญิงวิลเฮลมินา มกุฎราชกุมารี ขึ้นครองราชย์เป็นสมเด็จพระราชินีนาถพระองค์แรกแห่งประเทศเนเธอร์แลนด์ ต่อจากพระราชบิดาพระเจ้าวิลเลิมที่ 3 แห่งเนเธอร์แลนด์

 วันเกิด 
 9 มกราคม - กาเรล ชาเปก นักเขียนชาวเช็ก (ถึงแก่กรรม 25 ธันวาคม พ.ศ. 2481)
 19 มกราคม - เจ้าเพชรราช รัตนวงศา นายกรัฐมนตรีคนแรกของลาว (อสัญกรรม 14 ตุลาคม พ.ศ. 2502)
14 กุมภาพันธ์ - พระเจ้าบรมวงศ์เธอ พระองค์เจ้าอดิสัยสุริยาภา (สิ้นพระชนม์ 27 มกราคม พ.ศ. 2506)
6 มีนาคม - เจ้าจอมหม่อมราชวงศ์สดับ ในรัชกาลที่ 5 (ถึงแก่กรรม 3 มิถุนายน พ.ศ. 2526)
1 พฤษภาคม - หม่อมเจ้าพรพิมลพรรณ รัชนี (สิ้นชีพิตักษัย 18 พฤศจิกายน พ.ศ. 2524)
 19 พฤษภาคม - โฮจิมินห์ ผู้นำเวียดนาม (ถึงแก่กรรม พ.ศ. 2512)
 23 พฤษภาคม - เจ้าหญิงดักมาร์แห่งเดนมาร์ก (สิ้นพระชนม์ 11 ตุลาคม พ.ศ. 2504)
 9 กันยายน - ฮาร์แลนด์ เดวิด แซนเดอร์ส หรือ ผู้พันแซนเดอร์ส ผู้ก่อตั้งร้านอาหาร KFC (ถึงแก่กรรม 16 ธันวาคม พ.ศ. 2523)
 15 กันยายน - อกาทา คริสตี นักประพันธ์ชาวอังกฤษ (ถึงแก่กรรม พ.ศ. 2519)
 28 กันยายน - หม่อมลุดมิลา ทองใหญ่ ณ อยุธยา หม่อมมารดาใน หม่อมราชวงศ์พักตร์พริ้ง ทองใหญ่ (ถึงแก่กรรม 14 ธันวาคม พ.ศ. 2523)
 5 ตุลาคม - เจ้าพระยารามราฆพ (หม่อมหลวงเฟื้อ พึ่งบุญ) (ถึงแก่อสัญกรรม 21 ตุลาคม พ.ศ. 2510)
 14 ตุลาคม - ดไวท์ ดี. ไอเซนฮาวร์ ประธานาธิบดีคนที่ 34 ของสหรัฐอเมริกา (ถึงแก่กรรม 28 มีนาคม พ.ศ. 2512)
 22 พฤศจิกายน - ชาร์ล เดอ โกล อดีตประธานาธิบดีฝรั่งเศส (ถึงแก่กรรม 9 พฤศจิกายน พ.ศ. 2513)
 10 ธันวาคม - หม่อมเจ้าธงไชยสิริพันธ์ ศรีธวัช (สิ้นชีพิตักษัย 10 พฤศจิกายน พ.ศ. 2515)

 วันถึงแก่กรรม 
 19 เมษายน - พระเจ้าบรมวงศ์เธอ พระองค์เจ้าโกมลเสาวมาล (ประสูติ 19 กันยายน พ.ศ. 2430)
 29 กรกฎาคม - ฟินเซนต์ ฟัน โคค จิตรกรชาวดัตช์ (เกิด พ.ศ. 2396)
 23 พฤศจิกายน - พระเจ้าวิลเลิมที่ 3 แห่งเนเธอร์แลนด์ (พระราชสมภพ 17 พฤษภาคม พ.ศ. 2360)
 15 ธันวาคม - ซิตติง บูลล์ ผู้นำของเผ่า "ฮังปาปา ซู" ชาวพื้นเมืองอเมริกัน (อินเดียนแดง) (เกิด พ.ศ. 2374)